turjo4nis/wikipedia-bn-dump-20250701 huggingface dataset:
অট্ঠকথাচার্য ধর্মপাল

বৌদ্ধ ধর্মের ইতিহাসে ধর্মপাল নামে অনেক খ্যাতনামা ব্যক্তি রয়েছে। তেমনি আচার্য ধর্মপাল হলো একজন অট্ঠকথাচার্য, টীকাকার, লেখক ও অনুবাদক। শ্রীলঙ্কার অনাগারিক ধর্মপাল নামেও এক খ্যাতনামা বৌদ্ধ ভিক্ষু ছিল যিনি বৌদ্ধ ধর্মের শাসনকে টিকিয়ে রাখার জন্য গুরুত্বপূর্ণ কাজ করে গেছেন।
এই টীকাকার ভিক্ষুর সময়কাল ছিল খ্রিষ্টীয় ষষ্ঠ শতক হতে সপ্তম শতকের। তাকে গন্ধবংস  গ্রন্থে ভারতের আচার্য হিসেবে অভিহিত করা হয়েছে। ধর্মপালের রচনাবলীতে বুদ্ধঘোষ এর রচনাবলীর রেফারেন্স পাওয়া যায়। তাই ধর্মপাল বুদ্ধঘোষ এর পরবর্তী ছিলেন। চৈনিক পরিব্রাজক হিউয়েন- সাং - এর ভ্রমণবৃত্তান্তে ধর্মপাল কাঞ্চিপুরায় জন্মগ্রহণ করেছেন বলে উল্লেখ আছে। সাং- খ্রিষ্টীয় সপ্তম শতকের প্রথম ভাগে (৬৪০ খ্রিষ্টাব্দ) ভারত ভ্রমণে আসেন। ধর্মপালের রচনা সাহিত্যে সমর্থন করে যে তিনি দক্ষিণ ভারতে, বদরিত্থ বা পদরিত্থ স্থান জন্মগ্রহণ করেন। দক্ষিণ ভারতেই যে তার জন্মস্থান তা নিয়ে গবেষকদের নিকট কোনো বিতর্ক নেই।

বাল্যকাল ও বৌদ্ধধর্মে দীক্ষা 

অট্ঠকথাচার্য ধর্মপালের বাল্যকাল ও দীক্ষা সম্পর্কে শুধু চৈনিক পরিব্রাজক হিউয়েন- সাং এর ভ্রমণবৃত্তান্তে পাওয়া যায়। নিম্নে দেওয়া হলো-
"কাঞ্চিপুরা ভ্রমণকালে জনৈক ভিক্ষু জানান যে ধর্মপাল কাঞ্চিপুরায় জন্মগ্রহণ করেছিলেন। বালক বয়সেই তিনি সুন্দর এবং সৎ স্বভাবের অধিকারী ছিলেন, যা তাঁর সমৃদ্ধ ও উন্নত জীবন গঠনে সহায়ক ভূমিকা রেখেছিল। বয়ঃপ্রাপ্ত হলে সে রাজ্যের রাজকন্যার সঙ্গে তাঁর বিবাহের কথা পাকা হয়। বিবাহের পূর্বরাত্রে তাঁর মনে দুঃখময় ভাবাবেগ উদয় হয় এবং তিনি বুদ্ধমূর্তির সম্মুখে মুক্তির জন্য প্রার্থনা করলে তাঁর প্রার্থনা মঞ্জুর হয় এবং এক দেবতা তাঁকে উক্ত রাজ্য হতে কয়েকশত লি দূরে অবস্থিত পর্বতের এক বিহারে নিয়ে যান। সে বিহারের ভিক্ষুগণ তাঁর অভিব্যক্তির কথা জ্ঞাত হয়ে বৌদ্ধধর্মে দীক্ষা দেন।" তিনি দক্ষিণ ভারতে দীক্ষা নিয়েছিলেন।

সাহিত্যকর্ম 
গন্ধবংস, সাসনবংস বৌদ্ধ পালি গ্রন্থে ধর্মপালের রচনার গ্রন্থের নাম পাওয়া যায়। ইতিবুত্তকট্ঠকথা, উদনট্ঠকথা, চরিয়াপিটকট্ঠকথা, থেরগাথাট্ঠকথা, থেরীগাথাট্ঠকথা প্রমুখ গ্রন্থ তিনি সিংহলী ভাষায় রক্ষিত গ্রন্থগুলো মূল মাগধী ভাষায় রুপান্তর করেন।

আরও দেখুন 
 বুদ্ধঘোষ
 অট্ঠকথাচার্য বুদ্ধদত্ত
 অট্ঠকথাচার্য উপসেন

তথ্যসূত্র 

 
বৌদ্ধধর্ম
থেরবাদী বৌদ্ধ সন্ন্যাসী
ভ্রান্ত অর্থনীতি

অর্থনীতির ভাষায়, ভ্রান্ত অর্থনীতি এমন একটি অবস্থা বোঝায় যখন, ব্যক্তি বা প্রতিষ্ঠান কোন কিছু কেনার ক্ষেত্রে শুরুতে অর্থ সাশ্রয় করার চেষ্টা করে, তবে দীর্ঘ সময়ের মাপকাঠিতে অর্থ সঞ্চয় করার চেয়ে বেশি অর্থ ব্যয় বা অপচয় হয় কোন কোন ক্ষেত্রে। উদাহরণস্বরূপ বলা যায়, কোন শহর কর্তৃপক্ষ অর্থ সঞ্চয় করার জন্য নগর কর্মীদের জন্য সস্তায় গাড়ি কিনলো। দেখা যায়, সস্তা অটোমোবাইলে ঘন ঘন মেরামতের প্রয়োজন হয়। অতিরিক্ত মেরামতের ব্যয় প্রাথমিকভাবে যতটুকু সঞ্চয় বা সাশ্রয় হবে তার চেয়ে বেশি হওয়ার ঘটনাকে 'ফলস ইকোনমি' বলে।

তথ্যসূত্র

বহিঃসংযোগ 

 ভ্রান্ত অর্থনীতি এড়ানো সম্পর্কে নিবন্ধ 
 মিথ্যা অর্থনীতিগুলি শিশুদের যত্নের ক্ষেত্রে আরও ক্ষতি করে , ইনডিপেন্ডেন্ট, 1 জুন, 2012 
 সস্তা সর্বদা ভাল হয় না, তারযুক্ত, অক্টোবর 24, 2011

ব্যষ্টিক অর্থশাস্ত্র
নৈতিকভাবে বিতর্কিত ব্যবসায়িক রেওয়াজ
আয়দ্রুস মসজিদ

আবু বকর আল-'আয়দ্রুসের মসজিদ বা আয়দ্রুস মসজিদ () হলো ইয়েমেনের অ্যাডেন গভর্নোরেটের ক্র্যাটারের আইদ্রুস স্ট্রিটে অবস্থিত একটি সুফি মসজিদ। মসজিদটি অ্যাডেনের অন্যতম প্রধান মসজিদ, এটির নামকরণ করা হয়েছিল অ্যাডেনের ওয়ালি আবু বকর আল-আয়দ্রুসের নামে।

মসজিদটি পঞ্চদশ-শতাব্দীর শেষের দিকে বা ষোড়শ-শতাব্দীর প্রথমদিকে নির্মিত। ১৮৫৯ সালে মসজিদটি ধ্বংস হওয়ার পরে পুনর্নির্মাণ করা হয়। ১৯৯৪ সালের ইয়েমেনের গৃহযুদ্ধের সময়, উত্তর ইয়েমেনের ইসলামী মৌলবাদীরা মসজিদের বেশিরভাগ অংশ ক্ষতিগ্রস্ত করে, কুরআনের অনুলিপি পুড়িয়ে দেয় এবং সমাধি ভাংচুর করে।

মসজিদটি অ্যাডেনের কয়েকটি ডাকটিকিটে মুদ্রিত হয়েছে।

আরও দেখুন 
 ইয়েমেনের মসজিদের তালিকা

তথ্যসূত্র 

ইয়েমেনের মসজিদ
রাশিয়ার সুদূর পূর্ব

রাশিয়ার সুদূর পূর্ব উত্তর এশিয়ার এমন একটি অঞ্চল, যা পূর্ব সাইবেরিয়ার বৈকাল হ্রদ এবং প্রশান্ত মহাসাগরের মধ্যবর্তী অঞ্চলে রাশিয়ার পূর্বতম অঞ্চল সুদূর পূর্বাঞ্চলীয় যুক্তরাষ্ট্রীয় জেলা অন্তর্ভুক্ত।

সুদূর পূর্বাঞ্চলীয় যুক্তরাষ্ট্রীয় জেলা দক্ষিণে মঙ্গোলিয়া, চীন এবং উত্তর কোরিয়ার সাথে সীমানা ভাগ করে এবং জাপানের সাথে দক্ষিণ-পূর্বে এবং যুক্তরাষ্ট্রের সাথে উত্তর-পূর্বে সীমানা ভাগ করে।

যদিও ঐতিহ্যগতভাবে সাইবেরিয়ার অংশ হিসাবে বিবেচিত, রাশিয়ার সুদূর পূর্বকে সাইবেরিয়া পরিবর্তে রাশিয়ার আঞ্চলিক পরিকল্পনাগুলিতে পৃথকভাবে শ্রেণিবদ্ধ করা হয় (এবং আগে সোভিয়েত যুগের সময় এটি সোভিয়েত সুদূর পূর্ব হিসাবে পরিচিত ছিল)।

প্রাণী

আর্টিওড্যাক্টিলা বর্গ
 মাঞ্চুরিয়ান ওয়াপিটি
 সাইবেরিয়ান কস্তুরী হরিণ

স্তন্যপায়ী মাংসাশী প্রাণীদের বর্গ

ফেলিদা পরিবার 
 আমুর চিতা
 আমুর বাঘ

উরসিদে পরিবার 
 এশীয় কালো ভাল্লুক
 বাদামি ভাল্লুক
 মেরু ভাল্লুক

ইতিহাস

রুশ অন্বেষণ

ওখোস্ক্ক প্রতিষ্ঠা করে রাশিয়া ১৬৪৭ সালে প্রশান্ত মহাসাগরীয় উপকূলে পৌঁছায় এবং চীনা মনচুরিয়ার একাংশ দখলের পরে, ১৯ শতকে রুশ সুদূরপ্রদেশের উপর তার নিয়ন্ত্রণ একীভূত করে। খবরোভস্কে প্রশাসনিক কেন্দ্র সহ ১৮৫৬ সালে প্রিমোরস্কায়া ওব্লাস্ট রাশিয়ান সাম্রাজ্যের একটি পৃথক প্রশাসনিক বিভাগ হিসাবে প্রতিষ্ঠিত হয়।

রুশ-জাপানি যুদ্ধ  

১৯০০-এর দশকের গোড়ার দিকে রাশিয়া নৌবাহিনীর জন্য এবং সামুদ্রিক বাণিজ্যের সুবিধার্থে নিরবচ্ছিন্নভাবে প্রশান্ত মহাসাগরে একটি উষ্ণ জলের বন্দরের সন্ধান করে। ভ্লাদিভোস্টক-এর সম্প্রতি প্রতিষ্ঠিত প্রশান্ত মহাসাগরীয় বন্দর কেবল গ্রীষ্মের মৌসুমে সক্রিয় হত, তবে মনছুরিয়ার পোর্ট আর্থার সারা বছরই চালু থাকত। প্রথম চীন-জাপানি যুদ্ধ এবং জাপান ও তরস সরকারের সরকারের মধ্যে ১৯০৩ সালের আলোচনার ব্যর্থতার পরে, জাপান কোরিয়া এবং সংলগ্ন অঞ্চলগুলির এর আধিপত্য রক্ষার জন্য যুদ্ধকে বেছে নেয়। এরই মধ্যে রাশিয়া যুদ্ধকে তার জনগণকে সরকারি দমন থেকে বিচ্যুত করার এবং বিভিন্ন সাধারণ ধর্মঘটের পরে দেশপ্রেমকে প্রসারিত করার উপায় হিসাবে দেখেছিল। ১৯০৪ সালের ৮ ফেব্রুয়ারি জাপান যুদ্ধের ঘোষণা করে। তবে, জাপানের যুদ্ধ ঘোষণার তিন ঘণ্টা আগে রাশিয়ান সরকার কর্তৃক যুদ্ধ গ্রহণ করা হয়, ইম্পেরিয়াল জাপানি নৌবাহিনী পোর্ট আর্থারে রাশিয়ান ফার ইস্ট ফ্লিট আক্রমণ করে।

জনপরিসংখ্যান

জনসংখ্যা
২০১০ এর আদমশুমারি অনুসারে, সুদূর পূর্বাঞ্চালীয় যুক্তরাষ্ট্রীয় জেলার জনসংখ্যা হল ৬,২৯৩,১২৯ জন। এর বেশিরভাগ দক্ষিণাঞ্চলে বসবাস করে। রাশিয়ান সুদূর প্রাচ্যের বিস্তীর্ণ অঞ্চলে ৬.৩ মিলিয়ন লোক অর্থাৎ প্রতি বর্গকিলোমিটারে একজনের থেকে কম মানুষ বাস করে, যা রাশিয়ার সুদূর পূর্বকে বিশ্বের সর্বাধিক বিচ্ছিন্ন জনবহুল অঞ্চলগুলির একটি করে তোলে। সোভিয়েত ইউনিয়নের (সাধারণভাবে রাশিয়ার চেয়েও বেশি) পতনের হওয়ার পর থেকে রাশিয়ার সুদূর প্রাচ্যের জনসংখ্যা দ্রুত হ্রাস পাচ্ছে, গত পনের বছরে ১৪% হ্রাস পেয়েছে।

পরিবহন  
 
২০১০ সালে এম৫৮ মহাসড়কটির নির্মাণ না হওয়া পর্যন্ত অঞ্চলটি গার্হস্থ্য মহাসড়কের মাধ্যমে রাশিয়ার বাকি অংশের সাথে সংযুক্ত ছিল না।

ট্রান্স-সাইবেরিয়ান রেলপথ এবং বৈকাল–আমুর প্রধান রেলপথ (১৯৮৪ সাল থেকে) সাইবেরিয়ার (এবং দেশের অন্যান্য অংশ) সাথে সংযোগ সরবরাহ করে।

তথ্যসূত্র

বহিঃসংযোগ

রাশিয়ার সুদূর পূর্ব
উত্তর এশিয়া
রাশিয়া অঞ্চল
ঐতিহাসিক অঞ্চল
আল-মুহধার মসজিদ

আল-মুহধার মসজিদ () হলো ইয়েমেনের হাদরামামৌত প্রদেশের প্রাচীন নগরী তারিম শহরের অন্যতম ঐতিহাসিক মসজিদ। ১৫ তম শতাব্দীর সময়ে ওই শহরে বসবাসকারী ওমর-মুহধার বিন আবদুল রহমান আল-সাকাফফের নামে মসজিদটির নামকরণ করা হয়।

স্থাপত্য 
ভবনটি ইসলামী জ্যামিতিক কারুকাজের বৈশিষ্ট্যযুক্ত। এর গঠনপ্রণালীতে চারটি বারান্দা দ্বারা বেষ্টিত একটি উন্মুক্ত আঙ্গিনা রয়েছে। যার মধ্যে বৃহত্তমটিতে কিবলা রয়েছে, যা জ্যামিতিক, পুষ্পশোভিত এবং শাস্ত্রীয় মোটিফ দিয়ে সজ্জিত তিনটি সূক্ষ্ম ফ্রেস্কো দিয়ে তৈরি। কিবলাসহ বারান্দাটির মধ্যভাগে একটি মিনার রয়েছে, যা প্রায় ৪০ মিটার উঁচু এবং শহরের মধ্যে সর্বোচ্চ। এটি বর্গাকার আকৃতির এবং ভিতরে একটি সিঁড়ি শীর্ষ পর্যন্ত পৌঁছে গেছে। মসজিদটি ১৯১৪ সালে (১৩৩৩ হিঃ) এর আশেপাশে নির্মিত হয়েছিল এবং এটি আদোবে দ্বারা নির্মিত। ইতোমধ্যে কাদামাটির তৈরি অনেকগুলো গম্বুজের নকশাকারী, স্থপতি আওদ সালমান আফিফ আল-তিরমি এই মিনারটির নকশা করেছেন। মিনারটির রক্ষণাবেক্ষণ ও তদারকি পরিচালনা করেছিলেন আবু বকর বিন শিহাব (মৃত্যু: ১৩৪৪ হিজরী)। এটিকে তারিম শহরের দর্শনার্থী এবং গবেষকদের জন্য অন্যতম গুরুত্বপূর্ণ স্থাপত্য স্থান এবং গন্তব্য হিসাবে বিবেচনা করা হয়।

আল-আহকাফ গ্রন্থাগার 
আল-আহকাফ গ্রন্থাগারটি মসজিদ ভবনের নিচতলায় অবস্থিত, যা তারিম এবং পার্শ্ববর্তী শহরগুলোর বিপুল সংখ্যক পান্ডুলিপি সংরক্ষণের প্রয়োজনীয়তার জন্য নির্মিত হয়েছিল। ওয়াদী হাদ্রামাউত অঞ্চলে, দশম শতাব্দী থেকেই তারিমকে একটি বিশিষ্ট ইসলামী বৈজ্ঞানিক কেন্দ্র হিসাবে বিবেচনা করা হয়।

আরও দেখুন 
 ইয়েমেনে ইসলাম

তথ্যসূত্র 

ইয়েমেনের মসজিদ
১৯১৪-এ সম্পন্ন মসজিদ
কুলাঘাট ইউনিয়ন

কুলাঘাট ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ২৮.৪৯ কিমি২ (১১.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৬,৬৬০ জন। ইউনিয়নটিতে মোট গ্রামের সংখ্যা ৩৮টি ও মৌজার সংখ্যা ১১টি।

গ্রামসমূহ
 বনগ্রাম, 
 ছিরা বনগ্রাম, 	 
 শিবেরকুটি, 
 বনগ্রাম
 দক্ষিণ শিবেরকুটি, 
 চর শিবেরকুটি
 ধর্মপাল
 কুলাঘাট, 
 চর কুলাঘাট
 ধাইরখাতা, 
 বাশপচাই ভিতরকুটি,
 বড়ুয়, 
 পশ্চিম বড়ুয়া
 চরখাটামারী, 
 খাটামারী, 
 বস্তি খাটামারী,
 খাটামারী, 
 সাকোয়া, 
 বাড়ী বনমালী
 সাকোয়া, 
 হাতুড়া, 
 রতিনন্দন, 
 পশ্চিম হাতুড়া।

তথ্যসূত্র

বহিঃসংযোগ
 অফিসিয়াল ওয়েবসাইট 

লালমনিরহাট সদর উপজেলার ইউনিয়ন
মহেন্দ্রনগর ইউনিয়ন

মহেন্দ্রনগর ইউনিয়ন  রংপুর বিভাগের লালমনিরহাট জেলার সদর উপজেলায় অবস্থিত।

ভৌগোলিক অবস্থান
 আয়তন: ৮৪৬১ বর্গ কি.মি.

প্রশাসনিক এলাকা 
এই ইউনিয়নের পুরুষ ১৬০৫৭ জন ও মহিলা ১৫৪৫০ জন।

জনসংখ্যার উপাত্ত

তথ্যসূত্র

লালমনিরহাট সদর উপজেলার ইউনিয়ন
হারাটি ইউনিয়ন

হারাটি ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ৫৬.৯৮ কিমি২ (২২.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৪১,৮৪০ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৫টি।

গ্রামসমূহ

১) তালুক হারাটি-১

২) তালুক হারাটি-২

৩) নায়েকগড় হারাটি

৪) আটবিল

৫) কিসামত হারাটি

৬) কিসামত চোঙ্গাদ্বারা

৭) তালুক চোঙ্গাদ্বারা

৮) আরাজী চোঙ্গাদ্বারা

৯) আটবিল দর্পনস্কর

১০) খামার গবিন্দরাম

১১) হিরামানিক-১

১২) হিরামানিক-২

১৩) তালুক হারাটি-৩

১৪) নামুড়ী হারাটি

১৫) পশ্চিম আমবাড়ী

১৬) কাজীর চওড়া

১৭) ঢাকনাই-১

১৮) ফকিরটারী

১৯) ঢাকনাই-২

তথ্যসূত্র

বহিঃসংযোগ
 অফিসিয়াল ওয়েবসাইট

লালমনিরহাট সদর উপজেলার ইউনিয়ন
খুনিয়াগাছ ইউনিয়ন

খুনিয়াগাছ ইউনিয়ন রংপুর বিভাগের লালমনিরহাট জেলার সদর উপজেলায় অবস্থিত একটি ইউনিয়ন।

ভৌগোলিক অবস্থান
 আয়তন:৬১৬৮  বর্গ কি.মি.

প্রশাসনিক এলাকা

জনসংখ্যার উপাত্ত 
খুনিয়াগাছ ইউনিয়নের জনসংখ্যা পুরুষ ১৩২৮৯ জন ও মহিলা ১২৪২৮ জন।
(আদমশুমারী, ২০১১ অনুযায়ী)

তথ্যসূত্র

লালমনিরহাট সদর উপজেলার ইউনিয়ন
রাজপুর ইউনিয়ন

রাজপুর ইউনিয়ন  রংপুর বিভাগের লালমনিরহাট জেলার সদর উপজেলায় অবস্থিত একটি ইউনিয়ন।

ভৌগোলিক অবস্থান
 আয়তন:৬৫০৩ বর্গ কি.মি.

প্রশাসনিক এলাকা

জনসংখ্যার উপাত্ত 
রাজপুর ইউনিয়নের জনসংখ্যা পুরুষ ৮১৬৬ ও মহিলা ৭৮১৩
(আদমশুমারী, ২০১১ অনুযায়ী)

তথ্যসূত্র

লালমনিরহাট সদর উপজেলার ইউনিয়ন
মুবারক মসজিদ (আন জিয়াং)

মোবারক মসজিদ হলো ভিয়েতনামের আন জিয়াং প্রদেশের ফু তান জেলার একটি মসজিদ। মসজিদটি ১৭৫০ সালে নির্মিত এবং পরবর্তীতে ১৮০৮ সালে সংস্কার করা হয়েছিল বলে জানা যায়। এটি চাম জনগোষ্ঠীর মুসলিম সম্প্রদায়ের প্রাচীনতম মসজিদগুলির মধ্যে একটি।

আরো দেখুন
 ভিয়েতনামে ইসলাম
 ভিয়েতনামের মসজিদের তালিকা

তথ্যসূত্র

ভিয়েতনামের মসজিদ
১৭৫০-এ সম্পন্ন মসজিদ
গোকুন্ডা ইউনিয়ন

গোকুন্ডা ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ৪৭.৮৬ বর্গ কি.মি (১৮.৪৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৮,৯১৩ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।

শিক্ষা প্রতিষ্ঠান

কলেজ
তিস্তা ডিগ্রী কলেজ

প্রাথমিক বিদ্যালয়
অভয় চরন  সরকারি প্রাথমিক বিদ্যালয়
মোস্তফি সরকার প্রাথমিক বিদ্যালয়
গোকুন্ডা সরকারি প্রাথমিক বিদ্যালয়
গুড়িয়াদহ সরকারী প্রাথমিক বিদ্যালয়

উল্লেখযোগ্য ব্যক্তিত্ব
 আবু সাঈদ দুলাল (সাবেক সাংসদ)

তথ্যসূত্র

বহিঃসংযোগ
 অফিসিয়াল ওয়েবসাইট

লালমনিরহাট সদর উপজেলার ইউনিয়ন
পঞ্চগ্রাম ইউনিয়ন

পঞ্চগ্রাম ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ৪৪.০৩ কিমি২ (১৭.০০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায়  ৩৮,৫০৮ জন। ইউনিয়নটিতে মোট গ্রামের সংখ্যা ১৭টি ও মৌজার সংখ্যা ১৭টি।

গ্রামসমূহ
 পঞ্চগ্রাম আলাবকস	,
 পঞ্চগ্রাম,
  দিনাদলী
 কিশামতনগরবন্দ
 রামদাস,
 গুরুগোবিন্দ
 বৈরাগীকুমর,
 হরিদেব
 খোড়াগাছ,
 উমাপতিহরনারায়ন
 রামরাম,
 আফরুক,
 উত্তর প্রানপতি,
 সিন্দুরিয়া
 রতিধর,
 সিন্দুরমতি,
 কৃষ্ণকান্ত

দর্শনীয় স্থান 

 সিন্দুরমতি তীর্থধাম
 হারানো মসজিদ

তথ্যসূত্র

বহিঃসংযোগ
 অফিসিয়াল ওয়েবসাইট

লালমনিরহাট সদর উপজেলার ইউনিয়ন
কল্পরঞ্জন চাকমা

কল্পরঞ্জন চাকমা (১৩ জানুয়ারি ১৯২২–২৫ জুলাই ২০১৮) বাংলাদেশের পার্বত্য চট্টগ্রামের খাগড়াছড়ি জেলার রাজনীতিবিদ, খাগড়াছড়ি আসনের সাবেক সংসদ সদস্য ও বাংলাদেশের পার্বত্য চট্টগ্রামবিষয়ক প্রথম মন্ত্রী।

জন্ম ও প্রাথমিক জীবন 
কল্পরঞ্জন ১৩ জানুয়ারি ১৯২২ সালে পার্বত্য চট্টগ্রামের খাগড়াছড়ি জেলার দীঘিনালা উপজেলার বাবুপাড়ায় জন্মগ্রহণ করেন। তিনি স্যার আশুতোষ কলেজ থেকে স্নাতক ডিগ্রি অর্জন করেন।

রাজনৈতিক জীবন 
কল্পরঞ্জন চাকমা ১৯৫২ সালে ন্যাশনাল আওয়ামী পার্টিতে (ন্যাপ ভাষানী) যোগদান করেন। ১৯৬৪ সালে আওয়মী লীগে যোগদান করে খাগড়াছড়ি জেলা আওয়ামী লীগের সভাপতি ছিলেন। তিনি ১৯৬৬ সালে জেলা কাউন্সিলের সদস্য এবং ১৯৭২ সালে আরবিট্রেশন কোর্টের চেয়ারম্যান নিযুক্ত হন।

তিনি ১৯৯১ সালের পঞ্চম ও জুন ১৯৯৬ সালের সপ্তম জাতীয় সংসদ নির্বাচনে বাংলাদেশ আওয়ামী লীগের মনোনয়ন নিয়ে পার্বত্য চট্টগ্রামের খাগড়াছড়ি আসন থেকে সংসদ সদস্য নির্বাচিত হয়েছিলেন। ১৯৯৬ সালে আওয়ামী লীগ ক্ষমতায় আসার পর তিনি দপ্তরবিহীন মন্ত্রী হন এবং ১৫ জুলাই ১৯৯৮ সালে মাধ্যমে পার্বত্য চট্টগ্রাম বিষয়ক মন্ত্রণালয় গঠন হলে প্রথম মন্ত্রীর দায়িত্ব পালন করেন তিনি।

২০০১ সালের অষ্টম জাতীয় নির্বাচনে তিনি তিনি বাংলাদেশ আওয়ামী লীগের মনোনয়ন নিয়ে একই আসন থেকে পরাজিত হয়েছিলেন। এরপর থেকে তিনি রাজনীতি থেকে দূরে রাঙামাটি শহরের আনন্দ বিহার এলাকায় নিজ বাড়িতে বসবাস করতেন।

মৃত্যু 
কল্পরঞ্জন চাকমা ২৫ জুলাই ২০১৮ সালে মগবাজারের ঢাকা কমিউনিটি মেডিকেল কলেজ হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯২২-এ জন্ম
২০১৮-এ মৃত্যু
খাগড়াছড়ি জেলার রাজনীতিবিদ
ন্যাশনাল আওয়ামী পার্টির সাবেক রাজনীতিবিদ
বাংলাদেশ আওয়ামী লীগের রাজনীতিবিদ
স্যার আশুতোষ সরকারি কলেজের প্রাক্তন শিক্ষার্থী
পঞ্চম জাতীয় সংসদ সদস্য
সপ্তম জাতীয় সংসদ সদস্য
বাংলাদেশের সাবেক মন্ত্রী
শেখ হাসিনার প্রথম মন্ত্রিসভার সদস্য
বাংলাদেশী বৌদ্ধ
চাকমা ব্যক্তি
বড়বাড়ী ইউনিয়ন, লালমনিরহাট সদর

বড়বাড়ী ইউনিয়ন বাংলাদেশের রংপুর বিভাগের লালমনিরহাট জেলার লালমনিরহাট সদর উপজেলার অন্তর্গত একটি ইউনিয়ন পরিষদ। এটি ১৬.৮৩ কিমি২ (৬.৫০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,১৭৯ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ১৯ টি।

গ্রামসমূহ
১। পূর্বআমবাড়ী

২। কিসামত কিদ্যাবাগিস (কিংবিদ্যাবাগিস)

৩। রুদ্ররাম

৪। ছাটহরনারায়ন

৫। বড়বাড়ী

৬। শিবরাম

৭। জয়হরি

৮। নওয়া বাড়ী

৯। চৈতনশীতারাম

১০। সুপরাজী

১১। সাদেক নগর

১২। আইর খামার

১৩। বলিরাম

১৪। ছোট বাসুরিয়া

১৫। কলা খওয়া

১৬।খেদাবাগ

১৭। বড়বাসুরিয়া

১৮। বিদ্যাবাগিশ

১৯। বুদারু

তথ্যসূত্র

বহিঃসংযোগ
 অফিসিয়াল ওয়েবসাইট

লালমনিরহাট সদর উপজেলার ইউনিয়ন
রাজা হরনাথ উচ্চ বিদ্যালয়

রাজা হরনাথ উচ্চ বিদ্যালয় বাংলাদেশের নওগাঁয় প্রতিষ্ঠিত প্রথম বিদ্যালয়। ১৮৬৪ সালে তৎকালীন বাংলার বিখ্যাত দুবলহাটি রাজপরিবারের দ্বারা স্কুলটি নির্মাণ করা হয়।

ইতিহাস
দুবলহাটি জমিদারি বৃহত্তর রাজশাহী জেলার জমিদার পরিবারের মধ্যে সবচেয়ে প্রাচীন। এর মধ্যে রাজা হরনাথ রায় চৌধুরী তার বিভিন্ন জনহিতকর কাজের জন্য দুবলহাটি জমিদারদের মধ্যে বিখ্যাত হয়ে আছেন। জনহিতকর কাজের মধ্যে শিক্ষা বিস্তারে তার ভুমিকা ই বেশি। তার প্রত্যক্ষ তত্বাবধানেই ১৮৬৪ সালে স্কুলটি নির্মিত হয় যা পরবর্তিতে রাজা হরনাথ উচ্চ বিদ্যালয় নামকরণ করা হয়। প্রতি বছর স্টেটের খরচে ৫ জন করে গরিব ও মেধাবী ছাত্রদের লেখাপড়ার ব্যবস্থা ছিল এখানে।

অবকাঠামো

আরো দেখুন
 রাজশাহী কলেজ
 দুবলহাটি রাজবাড়ী
 নওগাঁ কে.ডি. সরকারি উচ্চ বিদ্যালয়

তথ্যসূত্র

নওগাঁ জেলার বিদ্যালয়
১৮৬৪-এ প্রতিষ্ঠিত শিক্ষাপ্রতিষ্ঠান
মাজাহির উলুম সাহারানপুর

মাজাহির উলুম সাহারানপুর () ভারতের উত্তরপ্রদেশের সাহারানপুর জেলায় অবস্থিত একটি মাদ্রাসা। এটি ভারতের বৃহত্তম দেওবন্দি মাদ্রাসাগুলোর মধ্যে অন্যতম। ছাত্রসংখ্যা ও ধর্মতাত্ত্বিক শিক্ষার আগ্রহের ক্ষেত্রে দারুল উলুম দেওবন্দের পরেই এর অবস্থান। দারুল উলুম দেওবন্দের অনুসরণে ১৮৬৬ সালের মে মাসে দেওবন্দ প্রতিষ্ঠার ৬ মাস পর সাদাত আলী সাহারানপুরীর হাতে এর ভিত্তিপ্রস্তর স্থাপিত হয়। মাজহার নানুতুবির নামে এই মাদ্রাসার নামকরণ করা হয়েছে। মাদ্রাসাটির প্রাথমিক উন্নয়নে আহমদ আলী সাহারানপুরির গুরুত্বপূর্ণ ভূমিকা ছিল। প্রতিষ্ঠালগ্ন থেকে পর্যায়ক্রমে রশিদ আহমদ গাঙ্গুহি, খলিল আহমদ সাহারানপুরী, আশরাফ আলী থানভী এই মাদ্রাসার পৃষ্ঠপোষকতা করেছেন। এই মাদ্রাসার সাথে সংযুক্ত পণ্ডিতরা হাদিস অধ্যয়নের ক্ষেত্রে উল্লেখযোগ্য অবদান রেখেছেন এবং বিংশ শতাব্দীর গোড়ার দিকে ভারতে উদ্ভূত একটি বিশ্বব্যাপী ধর্মীয় আন্দোলন, তাবলিগ জামাতের সাথে ঘনিষ্ঠ সম্পর্ক বজায় রেখেছেন।

ইতিহাস 
দারুল উলূম দেওবন্দ প্রতিষ্ঠার ছয় মাস পরে মাওলানা আহমদ আলী সাহারানপুরী, মাওলানা মাজহার আলী নানোতাভী এবং মাওলানা সাদাদ আলী ফকিহ ৯ নভেম্বর ১৮৬৬  সালে মাজাহির উলূম প্রতিষ্ঠা করেছিলেন। 

এটি প্রথমে মাওলানা রশিদ আহমদ গঙ্গোহী দ্বারা পৃষ্ঠপোষকতা লাভ করেছিল। মাওলানা খলিল আহমদ সাহারানপুরীর সময় এটি খ্যাতির সর্বোচ্চ শিখরে পৌছেছিল।

১৯৮৮ সালে মাদ্রাসায় আমেন-এ-আম (সাধারণ সম্পাদক) পদটি প্রতিষ্ঠিত হয় এবং মুহাম্মদ তালহা কান্ধলভী এর প্রথম সাধারণ সম্পাদক হন। তিনি ১৯৯৩ সাল পর্যন্ত এই পদে ছিলেন। 

মুহাম্মদ জাকারিয়া কান্ধলভী  এবং মুহাম্মদ ইউনূস জৌনপুরী মাজাহিরের হাদীসের অধ্যাপক ছিলেন।

১৯৯৫ সালে এখান থেকে আল মাজাহির প্রকাশিত হয়।

উল্লেখযোগ্য প্রাক্তন ছাত্র 
 
 খলিল আহমদ সাহারানপুরী 
 মুহাম্মদ জাকারিয়া কান্ধলভী 
 মাওলানা মুহাম্মাদ ইউসুফ কান্ধলভী (দ্বিতীয় আমীর তবলিগ জামায়াত )। 
 মুহাম্মদ ইদ্রিস কান্ধলভী ( সীরাতুল মোস্তফার রচয়িতা)। 
 মাহমুদ হাসান গঙ্গোহি, দারুল উলূম দেওবন্দের প্রাক্তন গ্র্যান্ড মুফতি। 
 মুহাম্মদ ইউনূস জয়নপুরী, মাজাহির উলূমের সাবেক শায়খ আল-হাদীস, সাহারানপুর। 
 মাওলানা ইশিক ইলাহী বুলন্দশহরী 
 জাফর আহমদ থানভী  
 আবদুর রহমান ইবনে ইউসুফ মাঙ্গেরা 
 মাওলানা ইফতিখার উল হাসান 
 ইউসুফ মোতালা

শিক্ষক
 মুহাম্মদ ইউনুস জৌনপুরী

আরো দেখুন 
 উত্তরপ্রদেশের শিক্ষাপ্রতিষ্ঠানের তালিকা

তথ্যসূত্র

উদ্ধৃতি

গ্রন্থপঞ্জি 
ULMA-E-MAZAHIR-UL-ULOOM SAHARANPUR
Fatawa Mazahir-ul-Uloom By Shaykh Khaleel Ahmad Saharanpuri
উলামায়ে মাজাহির উলুম সাহারানপুর
ইতিহাস

১৮৬৬-এ প্রতিষ্ঠিত শিক্ষাপ্রতিষ্ঠান
সাহারানপুর
উত্তরপ্রদেশ
ভারতের দেওবন্দি মাদ্রাসা
দেওবন্দি শিক্ষাপ্রতিষ্ঠান
ভারতের মাদ্রাসা
১৮৬৬-এ ভারতে প্রতিষ্ঠিত
ভিয়েতনামের মসজিদের তালিকা

এটি ভিয়েতনামের মসজিদগুলোর একটি তালিকা।

আরো দেখুন
 ভিয়েতনামে ইসলাম
 মসজিদের তালিকা

তথ্যসূত্র

ভিয়েতনামের মসজিদ
মসজিদের তালিকা
ভিয়েতনামের ধর্মীয় ভবন ও স্থাপনার তালিকা
হারিস ইবনে কালাদা

হারিস ইবনে কালাদা ছিলেন ৬ষ্ঠ ও ৭ম শতাব্দীর আরবের একজন বিখ্যাত চিকিৎসক। তিনি ইসলাম-পূর্ব যুগের অন্যতম শ্রেষ্ঠ চিকিৎসক হিসেবে পরিচিত ছিলেন এবং তাঁর চিকিৎসা বিদ্যার জন্য আরবে ব্যাপক খ্যাতি অর্জন করেছিলেন।

জীবনী 
হারিস ইবনে কালাদা হিজাজের তায়েফে জন্মগ্রহণ করেন। তিনি চিকিৎসা বিদ্যা অর্জনের জন্য পারস্য ও অন্যান্য অঞ্চলে ভ্রমণ করেন এবং পারস্যের গন্দিশাপুর বিশ্ববিদ্যালয়ে অধ্যয়ন করেন। এটি ছিল সে যুগের চিকিৎসাবিদ্যার অন্যতম প্রধান কেন্দ্র। সেখানে তিনি গ্রিক, পারসিক ও ভারতীয় চিকিৎসাবিদ্যা অধ্যয়ন করেন।

চিকিৎসাশাস্ত্রে অবদান 
হারিস ইবনে কালাদা আরবের প্রথমদিকের চিকিৎসকদের মধ্যে অন্যতম ছিলেন। তার চিকিৎসার মূলনীতি ছিল স্বাস্থ্যকর খাদ্যাভ্যাস অনুসরণ করা এবং প্রাকৃতিক উপাদানের মাধ্যমে চিকিৎসা প্রদান করা। তিনি রোগ প্রতিরোধ এবং সুস্থতার উপর গুরুত্ব দিতেন।

বিশেষত, তার চিকিৎসার পদ্ধতিতে গ্রীক চিকিৎসাবিদ্যার প্রভাব দেখা যায়। তিনি বিভিন্ন রোগ নিরাময়ের জন্য হারবাল ঔষধ, খাদ্যনিয়ন্ত্রণ এবং শরীরের আভ্যন্তরীণ ভারসাম্য রক্ষার ওপর গুরুত্ব দিয়েছিলেন।

নবী (সা.)-এর সাথে সম্পর্ক 
বিভিন্ন ঐতিহাসিক সূত্রে জানা যায়, নবী মুহাম্মাদ (সা.)-এর সময়েও হারিস ইবনে কালাদা একজন সম্মানিত চিকিৎসক হিসেবে পরিচিত ছিলেন। বলা হয়, নবী (সা.) তাঁর কাছে চিকিৎসা সংক্রান্ত পরামর্শ গ্রহণ করেছিলেন এবং তাঁর চিকিৎসা পদ্ধতির প্রশংসা করেছিলেন। যদিও হারিস ইসলামের প্রথম যুগে জীবিত ছিলেন, তবে তার ইসলাম গ্রহণের নিশ্চিত প্রমাণ পাওয়া যায় না।

মৃত্যু 
তার সঠিক মৃত্যু সাল জানা যায় না, তবে ধারণা করা হয় তিনি ৭ম শতাব্দীতে ইন্তেকাল করেন।

তথ্যসূত্র

বহিঃসংযোগ 
 Encyclopaedia Britannica
 Islamic Finder

সাহাবা
৬৩০-এর দশকে মৃত্যু
হেজাজ
এস কে বি এম ডিগ্রি কলেজ

এস কে বি এম ডিগ্রী কলেজ বা সৈয়দ কামসর-ও-বার মুসলিম ডিগ্রী কলেজ (পূর্বে মুসলিম রাজপুত ইন্টার কলেজ নামে পরিচিত) ভারতের উত্তরপ্রদেশ রাজ্যের দিলদারনগর শহরের পূর্ব দিকে অবস্থিত একটি শিক্ষাপ্রতিষ্ঠান। এসকেবিএম ইন্টার কলেজ ২০১৩ সালে একটি ডিগ্রি কলেজ এর মর্যাদা পাই। এটি গাজীপুর জেলার প্রাচীনতম কলেজগুলির মধ্যে একটি যা ১৯৩৮ সালে মুসলিম রাজপুত উচ্চ বিদ্যালয় হিসাবে প্রতিষ্ঠিত হয় এবং ১৯৯৯ সালে সৈয়দ কামসার-ও-বার মুসলিম ইন্টার কলেজ, দিলদারনগর নামে নামকরণ করা হয়।

ইতিহাস 
মোহাম্মদ সৈয়দ খান সারা জীবন কামসর-ও-বারের শিক্ষার মান উন্নয়নের চেষ্টা করেছিলেন। তিনি ১৮৯৪ সালে ঐতিহাসিক গ্রাম উসিয়ায় জন্মগ্রহণ করেছিলেন। প্রথম বিভাগের সাথে প্রেসিডেন্সি কলেজ থেকে বিএ (অনার্স) শেষ করার পর তিনি পাটনার পাটনা কলেজে লেকচারার হিসেবে যোগদান করেন। জয়প্রকাশ নারায়ণ তাঁর ছাত্র ছিলেন। পরে তিনি বিহারের ডেপুটি কালেক্টর পদে নিযুক্ত হন।

১৯৩৮ সালে তিনি দিলদার নগরে মুসলিম রাজপুত উচ্চ বিদ্যালয় প্রতিষ্ঠা করেন। ১৯৪৯ সালে রাজপুত উচ্চ বিদ্যালয়টি মুসলিম রাজপুত ইন্টার কলেজে পরিণত হয়। ১৯৬৯ সালে রাজপুত ইন্টার কলেজটির নতুন নামকরণ করা হয় সৈয়দ কামসর-ও-বার মুসলিম ইন্টার কলেজ। তিনি ১৯৬৬ সালে মারা যান এবং তাকে পাটনাতে দাফন করা হয়।

বহিঃসংযোগ 
 সরকারী ওয়েবসাইট

তথ্যসূত্র 

১৯৩৮-এ প্রতিষ্ঠিত শিক্ষাপ্রতিষ্ঠান
ভারতের ইসলামি বিশ্ববিদ্যালয় ও কলেজ
বিহার
১৯৩৬-এ ভারতে প্রতিষ্ঠিত
উত্তরপ্রদেশের বিশ্ববিদ্যালয় ও কলেজ
১৯৩৬-এ প্রতিষ্ঠিত শিক্ষাপ্রতিষ্ঠান
বালান্দ মসজিদ

বালান্দ মসজিদ, যার অর্থ "উপরের মসজিদ", হলো উজবেকিস্তানের প্রাচীন শহর বুখারার একটি ঐতিহাসিক মসজিদ। পুরো ঐতিহাসিক পুরানো শহরটি সহ মসজিদটি ইউনেস্কো দ্বারা বিশ্ব ঐতিহ্যবাহী স্থান হিসাবে নিবন্ধিত, এই ছোট মসজিদটি ১৬ শতকের শুরুতে শহরের দক্ষিণ অংশে নির্মিত হয়েছিল।

স্থাপত্য

মসজিদটিতে শীত এবং গ্রীষ্মের প্রতিটির জন্য আলাদা আলাদা প্রার্থনা ঘর আছে। প্রথমটি ঘনকাকৃতি ভবনের অভ্যন্তরে অবস্থিত, এর বাইরে একটি আইওয়ান আছে এবং অভ্যন্তরে মোজাইক দ্বারা সজ্জিত। শীতের ঘরটি ফ্রেস্কো, মোজাইক, ফুলের থিম দিয়ে সোনালি বার্নিশে সজ্জিত। ছাদটি অলঙ্কৃত কাঠের তক্তা দিয়ে আবৃত। ছাদের নিচের দেয়ালগুলো সোনার শিলালিপি সহ ষড়ভুজাকার কারুকাজ দ্বারা আচ্ছাদিত। আইওয়ানটি গ্রীষ্মের প্রার্থনা কক্ষ হিসাবে ব্যবহার করা হয়। আইওয়ানের কলামগুলো কাঠের তৈরি মুকার্নার সজ্জায় সজ্জিত। আইওয়ানের ছাদ এবং কলামগুলো ১৯ শতকের তৈরি।

আরো দেখুন
 উজবেকিস্তানে ইসলাম

তথ্যসূত্র

বোখারার মসজিদ
বোখারা
১৬শ শতাব্দীর মসজিদ
আলা আল-হাযরামী

আলা আল-হাযরামী (আরবি: العلاء الحضرمي) হলেন খ্রিস্টীয় সপ্তম শতাব্দীতে মুহাম্মদ কর্তৃক প্রেরণ করা কুয়েত থেকে রাস-আল-খাইমাহ পর্যন্ত অঞ্চলে ইসলাম প্রচারের জন্য এক হাযরামী দূত। তিনি ইয়েমেনের হাযরামাউত থেকে এসেছিলেন।

জীবনী 

ইসলামের আগমনের পূর্বে বাহরাইন অঞ্চলের বাসিন্দারা বেশিরভাগ পৌত্তলিক ছিলেন যারা আউয়ালের মতো দেবদেবীদের মূর্তির উপাসনা করতো এবং সেখানে কিছু জরথুস্ত্রীয় এবং ইহুদিও বাস করতো। ইসলাম সপ্তম শতাব্দীতে আরব উপদ্বীপে দ্রুতবেগে ছড়িয়ে পড়ে এবং প্রতিমা উপাসকদের উপড়ে ফেলে। মুহম্মদ তার প্রথম দূত আবু আল-আলা আল-হাযরামীকে বাহরাইনের শাসক মুনজির ইবনে সাওয়া আল তামিমির কাছে প্রেরণ করেন, সেসময়ে কুয়েত থেকে ওমানের উত্তরে আল-হাসা এবং বাহরাইন দ্বীপপুঞ্জসহ সমুদ্র উপকূল পর্যন্ত ইসলাম বিস্তার লাভ করেছে, ৬২৮ খ্রিস্টাব্দে তাকে এবং আব্দুল কায়েস গোত্রকে ইসলামের দিকে আমন্ত্রণ জানিয়েছিলেন। মুনজির মুহাম্মদের আহ্বানে সাড়া দিয়ে তার ইসলাম গ্রহণের ঘোষণা দেন এবং বাহরাইন অঞ্চলে বসবাসকারী কিছু পারসিক সহ বাহরাইন অঞ্চলের সমস্ত আরব অধিবাসীও ইসলাম গ্রহণ করেন, আর এভাবেই বাহরাইন অঞ্চলে ইসলামিক যুগের সূচনা হয়েছিল। ফলে মুহাম্মদ আবু আল আলা আল-হাযারামীকে বাহরাইনে জিজিয়া (ধর্মীয় কর) আদায়ের জন্য তাঁর প্রতিনিধি হিসাবে নিযুক্ত করেন।

৬৩২ খ্রিস্টাব্দে মুহাম্মদের মৃত্যুর পরে বাহরাইনের জনসংখ্যার বিরাট অংশ পৌত্তলিকতায় ফিরে যায় এবং ইসলামী সাম্রাজ্যের বিরুদ্ধে বিপুল সংখ্যক আরব উপজাতি বিদ্রোহ করে। ফলস্বরূপ, নতুন খলিফা আবু বকর আল-হাযারামীকে একটি বিশাল আকারের সেনাবাহিনী নিয়ে বাহরাইনে প্রেরণ করেন এবং সেখানে তিনি বিদ্রোহীদের সফলভাবে পরাজিত করতে সক্ষম হন। তিনি বাহরাইনে ৬৩৪ খ্রিস্টাব্দ পর্যন্ত শাসন করেন, পরে নতুন খলিফা উমর প্রথমবার নৌপথে পার্স আক্রমণে ব্যর্থ হওয়ার পরে তাঁর জায়গায় উসমান ইবনে আবি আল-আলাস তাকাফিকে স্থলাভিষিক্ত করেন। আল হাযারামী ৬৩৩ খ্রিস্টাব্দে মৃত্যুবরণ করেন।

উত্তরাধিকার 
বাহরাইনে আল-হাযরামির নামে একাধিক রাস্তা এবং একটি স্কুল রয়েছে। মুনজির ইবনে সাওয়া আল-তামিমির কাছে লেখা মুহাম্মদের চিঠিটি এবং মুহাম্মদের সিলমোহর বাহরাইনের হুরা জেলার বাইত আল কুরআন জাদুঘরে এখনও সংরক্ষিত রয়েছে যা সকলের দেখার জন্য উন্মুক্ত।

আরও দেখুন 
 সালাফ
 সাহাবা
 খামিস মসজিদ
 বাহরাইনে ইসলাম
 বাহরাইন
 পূর্ব আরব

তথ্যসূত্র 

৬৩৫-এ মৃত্যু
৭ম শতাব্দীর আরব ব্যক্তি
পুরুষ সাহাবা
বাহরাইনি রাজা
৭ম শতাব্দীতে মৃত্যু
সাহাবা
ইয়ামালো-নেনেটস স্বায়ত্তশাসিত ওক্রুগ

ইয়ামালো-নেনেটস স্বায়ত্তশাসিত ওক্রুগ রাশিয়ার একটি যুক্তরাষ্ট্রীয় বিষয় (তিউমেন ওব্লাস্টের একটি স্বায়ত্তশাসিত ওক্রুগ)। এর প্রশাসনিক কেন্দ্র সালেখার্ড শহর, এবং বৃহত্তম শহর নয়াব্রস্ক। ২০১০ সালের আদমশুমারিতে ওক্রুগটির জনসংখ্যা ছিল ৫,২২,৯০৪ জন।

ভূগোল ও প্রাকৃতিক ইতিহাস 
নেনেটস একটি আদিবাসী উপজাতি, যারা দীর্ঘকাল ধরে এই অঞ্চলে টিকে আছে। তাদের প্রাগৈতিহাসিক জীবনে মেরু ভাল্লুক গ্রহণ'সহ জীবিকা নির্বাহের জন্য শিকার এবং সংগ্রহের সঙ্গে জড়িত; মেরু ভাল্লুক (উরসাস মেরিটিমাস) শিকারের অনুশীলন বর্তমান সময় অবধি অব্যাহত রয়েছে।

জনসংখ্যার উপাত্ত 
জনসংখ্যা: ৫২২,৯০৪ জন (২০১০ আদমশুমারি); ৫০৭,০০৭ জন (২০০২ আদমশুমারি); [১৬] ৪৮৬,১৬৪ জন (১৯৮৯ আদমশুমারি)। [১৭]

অপরিহার্য পরিসংখ্যান 
উৎস: রাশিয়ান যুক্তরাষ্ট্রীয় রাজ্য পরিসংখ্যান পরিষেবা

তথ্যসূত্র

বহিঃসংযোগ 

  ইয়ামালো-নেনেটস স্বায়ত্তশাসিত ওক্রুগ ওয়েবসাইট 

কারা সমুদ্র
রাশিয়ার কেন্দ্রশাসিত অঞ্চল
১৯৩০-এ প্রতিষ্ঠিত
রুশ ভাষী দেশ ও অঞ্চল